ประกาศเทศบาลตำบลบ่อกวางทอง
เรื่อง วิธีการแสดงใบอนุญาตโดยวิธีการทางอิเล็กทรอนิกส์
พ.ศ. ๒๕๖๖

โดยที่มาตรา ๑๓ (๑) แห่งพระราชบัญญัติการปฏิบัติราชการทางอิเล็กทรอนิกส์ พ.ศ. ๒๕๖๕ บัญญัติว่าในกรณีกฎหมายกำหนดให้ผู้รับอนุญาตต้องแสดงใบอนุญาตไว้ในที่เปิดเผยให้เป็นสิทธิของผู้รับอนุญาตที่จะแสดงใบอนุญาตนั้นโดยวิธีการทางอิเล็กทรอนิกส์ตามวิธีการที่ผู้อนุญาตประกาศกำหนดก็ได้ โดยให้ถือว่าว่าการแสดงเช่นนั้นเป็นการชอบด้วยกฎหมาย สมควรกำหนดวิธีการแสดงใบอนุญาตตามกฎหมาย ในความรับผิดชอบของเทศบาลตำบลบ่อกวางทอง โดยวิธีการทางอิเล็กทรอนิกส์ เพื่อเป็นการอำนวยความสะดวกและลดภาระแก่ประชาชน

อาศัยอำนาจตามความในมาตรา ๑๓ (๑) แห่งพระราชบัญญัติการปฏิบัติราชการทางอิเล็กทรอนิกส์ พ.ศ. ๒๕๖๕ นายกเทศมนตรีตำบลบ่อกวางทอง ออกประกาศไว้ ดังต่อไปนี้

ข้อ ๑ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ข้อ ๒ ในประกาศนี้ “ใบอนุญาต” หมายความว่า เอกสารหลักฐานที่กฎหมายกำหนดให้ต้องแสดงไว้ในที่เปิดเผย ดังต่อไปนี้

(๑) ใบอนุญาตประกอบกิจการที่เป็นอันตรายต่อสุขภาพ ตามพระราชบัญญัติการสาธารณสุข พ.ศ. ๒๕๓๕ และเทศบัญญัติเทศบาลตำบลบ่อกวางทอง เรื่อง กิจการที่เป็นอันตรายต่อสุขภาพ พ.ศ. ๒๕๖๕

(๒) ใบอนุญาตจัดตั้งสถานที่จำหน่ายอาหาร ตามพระราชบัญญัติการสาธารณสุข พ.ศ. ๒๕๓๕ และข้อบัญญัติงค์การบริหารส่วนตำบลบ่อกวางทอง เรื่อง สถานที่จำหน่ายอาหารและสถานที่สะสมอาหาร พ.ศ. ๒๕๕๑

(๓) ใบอนุญาตจัดตั้งสถานที่สะสมอาหาร ตามพระราชบัญญัติการสาธารณสุข พ.ศ. ๒๕๓๕ และข้อบัญญัติงค์การบริหารส่วนตำบลบ่อกวางทอง เรื่อง สถานที่จำหน่ายอาหารและสถานที่สะสมอาหาร พ.ศ. ๒๕๕๑

(๔) ใบรับจดแจ้งจัดตั้งสถานที่จำหน่ายอาหาร ตามพระราชบัญญัติการสาธารณสุข พ.ศ. ๒๕๓๕ และข้อบัญญัติงค์การบริหารส่วนตำบลบ่อกวางทอง เรื่อง สถานที่จำหน่ายอาหารและสถานที่สะสมอาหาร พ.ศ. ๒๕๕๑

(๕) ใบรับจดแจ้งจัดตั้งสถานที่สะสมอาหาร ตามพระราชบัญญัติการสาธารณสุข พ.ศ. ๒๕๓๕ และข้อบัญญัติงค์การบริหารส่วนตำบลบ่อกวางทอง เรื่อง สถานที่จำหน่ายอาหารและสถานที่สะสมอาหาร พ.ศ. ๒๕๕๑

(๖) ใบอนุญาตการจัดตั้งตลาด ตามพระราชบัญญัติการสาธารณสุข พ.ศ. ๒๕๓๕ และข้อบัญญัติ องค์การบริหารส่วนตำบลบ่อกวางทอง เรื่อง ตลาด พ.ศ. ๒๕๕๖

(๗) ใบอนุญาตจัดตั้งสุสานและฌาปนสถานสาธารณะหรือสุสานหรือฌาปนสถานตามพระราชบัญญัติสุสานและฌาปนสถาน พ.ศ. ๒๕๒๘ และเทศบัญญัติเทศบาลตำบลบ่อกวางทองว่าด้วยสุสานและฌาปนสถาน พ.ศ. ๒๕๖๕
(๘) ใบอนุญาตดำเนินการสุสานและฌาปนสถาน ตามพระราชบัญญัติสุสานและฌาปนสถาน พ.ศ. ๒๕๒๘ และเทศบัญญัติเทศบาลตำบลบ่อกวางทองว่าด้วยสุสานและฌาปนสถาน พ.ศ. ๒๕๖๕
(๙) ใบอนุญาตประกอบกิจการรับทำการเก็บ ขนและกำจัดมูลฝอยติดเชื้อ ตามพระราชบัญญัติการสาธารณสุข พ.ศ. ๒๕๓๕ และข้อบัญญัติงค์การบริหารส่วนตำบลบ่อกวางทองว่าด้วยการจัดการมูลฝอยติดเชื้อ พ.ศ. ๒๕๖๐
(๑๐) ใบอนุญาตประกอบกิจการรับทำการเก็บ ขน หรือกำจัดสิ่งปฏิกูลหรือมูลฝอยตามพระราชบัญญัติการสาธารณสุข พ.ศ. ๒๕๓๕ และข้อบัญญัติงค์การบริหารส่วนตำบลบ่อกวางทองว่าด้วยเรื่องการจัดการมูลฝอยติดเชื้อ พ.ศ. ๒๕๖๐
(๑๑) หนังสือสำคัญการจดทะเบียนพาณิชย์ ตามพระราชบัญญัติทะเบียนพาณิชย์ พ.ศ. ๒๔๙๙
(๑๒) ใบอนุญาตก่อสร้าง ดัดแปลง รื้อถอน หรือเคลื่อนย้ายอาคาร ตามกฎหมายว่าด้วยการควบคุมอาคาร พ.ศ. ๒๕๒๒ และแก้ไขเพิ่มเติม (ฉบับที่ ๕) พ.ศ. ๒๕๕๘
(๑๓) ใบอนุญาตดัดแปลงหรือใช้ที่จอดรถ ที่กลับรถ และทางเข้าออกของรถเพื่อการอื่นตามกฎหมายว่าด้วยการควบคุมอาคาร พ.ศ. ๒๕๒๒ และแก้ไขเพิ่มเติม (ฉบับที่ ๕) พ.ศ. ๒๕๕๘
(๑๔) ใบอนุญาตเปลี่ยนการใช้อาคาร ตามกฎหมายว่าด้วยการควบคุมอาคาร พ.ศ. ๒๕๒๒ และแก้ไขเพิ่มเติม (ฉบับที่ ๕) พ.ศ. ๒๕๕๘
(๑๕) ใบรับรองการก่อสร้าง การดัดแปลง หรือการเคลื่อนย้ายอาคารประเภทควบคุมการใช้ตามกฎหมายว่าด้วยการควบคุมอาคาร พ.ศ. ๒๕๒๒ และแก้ไขเพิ่มเติม (ฉบับที่ ๕) พ.ศ. ๒๕๕๘
(๑๖) ใบอนุญาตให้แก้ไขเปลี่ยนแปลงแผนผังบริเวณ แบบแปลนและรายการประกอบแบบแปลนที่ได้รับอนุญาต ตามกฎหมายว่าด้วยการควบคุมอาคาร พ.ศ. ๒๕๒๒ และแก้ไขเพิ่มเติม (ฉบับที่ ๕) พ.ศ. ๒๕๕๘
(๑๗) ใบแจ้งการขุดดินหรือถมดิน ตามกฎหมายการขุดดินถมดิน พระราชบัญญัติการขุดดินและถมดิน พ.ศ. ๒๔๕๓

ข้อ ๓ ผู้รับอนุญาตสามารถเลือกแสดงใบอนุญาตตามข้อ ๒ โดยวิธีการทางอิเล็กทรอนิกส์อย่างหนึ่งอย่างใด ดังต่อไปนี้
(๑) แสดงเป็นภาพผ่านอุปกรณ์อิเล็กทรอนิกส์
(๒) แสดงเป็นคิวอาร์โค้ดที่อุปกรณ์อิเล็กทรอนิกส์สามารถสแกนเพื่อเข้าถึงใบอนุญาตที่เป็นเอกสารอิเล็กทรอนิกส์หรือภาพทางอิเล็กทรอนิกส์ของใบอนุญาต หรือ
(๓) แสดงข้อมูลผ่านแอพลิเคชัน Facebook : เทศบาลตำบลบ่อกวางทอง

ข้อ ๔ การแสดงใบอนุญาตตามข้อ ๓ ต้องมีขนาดของภาพและความละเอียดที่ชัดเจนเพียงพอ
รวมทั้งสามารถแสดงให้เห็นข้อมูลอันเป็นสาระสำคัญของใบอนุญาตได้ครบถ้วน
ผู้รับอนุญาตอาจเลือกแสดงภาพใบอนุญาตโดยวิธีทางอิเล็กทรอนิกส์ ณ สถานที่ประกอบกิจการ
มากกว่าหนึ่งใบหรือภาพผ่านหน้าจอเดียวกันก็ได้ แต่ต้องมีระยะเวลาแสดงภาพใบอนุญาตแต่ละใบ
ไม่น้อยกว่าห้าวินาที

ข้อ ๕ เมื่อผู้รับใบอนุญาตเลือกแสดงใบอนุญาตโดยวิธีการทางอิเล็กทรอนิกส์อย่างใดอย่างหนึ่ง
ตามข้อ ๓ แล้ว ผู้รับอนุญาตไม่ต้องแสดงใบอนุญาตไว้โดยเปิดเผยตลอดเวลา ณ สถานที่ประกอบกิจการ
อีกต่อไป แต่ต้องสามารถแสดงต่อเจ้าพนักงานหรือเจ้าหน้าที่ได้ตลอดเวลาเมื่อมีการตรวจสอบ หรือต่อประชาชน
ที่ขอตรวจดู

ประกาศ ณ วันที่ ๘ กุมภาพันธ์ พ.ศ. ๒๕๖๖
ภูเบศ พงษ์ชมพร
นายกเทศมนตรีตำบลบ่อกวางทอง